ซื้อดีลมื้อกลางวันจากวงในค่ะ 

ที่จอดรถ : สามารถจอดในโรงแรมได้เลยค่ะ

รสชาติ : เนื้อมาเสิร์ฟพร้อมเครื่องเทศด้วยสไตล์ที่เป็นเอกลักษณ์ เนื้อนุ่มค่ะ เครื่องเทศที่สามารถทานเคียงกับเฟรนด์ฟรายที่เติมได้ไม่อั้น ก่อนจานหลักมาเสิร์ฟ จะสลัดให้ทานกันก่อน น้ำสลัดจะออกเปรี้ยวค่ะ มาพร้อมกับน้ำปั่นหรือน้ำผลไม้คั้นสด สามารถเลือกได้เลย ในดีลมีไอศกรีมวนิลาให้ด้วยค่ะ

ส่วนตัวได้สั่งซุปเนื้อเพิ่ม เป็นซุปเนื้อตุ๋นกับมะเขือเทศหอมหัวใหญ่ อร่อยดีค่ะ กับขนมหวาน มีให้เลือกหลายอย่างเลยคะ ตอนไปทานสั่งเมนูที่เป็นไอศกรีมโยเกิร์ต ตัดเลี่ยนได้ดีค่ะ 

ราคาเต็มอาจจะสูงนิดนึง แต่ก็ตามคุณภาพนะคะ ถ้าใครชอบทานเนื้อ ลองไปทานดูค่ะ ต่างจากร้านอื่นแน่นอน




